b'\n_START_ARTICLE_\nThe Doors\n_START_SECTION_\nZa\xc4\x8detki\n_START_PARAGRAPH_\nJulija 1965 sta se v Kaliforniji sre\xc4\x8dala Jim Morrison in Ray Manzarek. Morrison je Manzareku povedal, da pi\xc5\xa1e pesmi in ta ga je dovolj opogumil, da je zapel "Moonlight Drive". Impresioniran nad Morrisonovim besedilom, je Manzarek predlagal, da ustanovita band._NEWLINE_Klaviaturist Manzarek je bil v bandu Rick & the Ravens z bratom Rickom in Jimom, bobnar John Densmore pa je igral v The Psychedelic Rangers. Manzareka je poznal z ur meditacije. Avgusta se je Densmore pridru\xc5\xbeil skupini in skupaj s \xc4\x8dlani The Ravens in basistom Patom Sullivanom septembra 65 posnel demo. Istega meseca so rekruturali novega \xc4\x8dlana, kitarista Robbyja Kriegerja, in zmagovita zasedba \xe2\x80\x94 Morrison, Manzarek, Krieger and Densmore \xe2\x80\x94 je bila tu. Skupina je ime vzela iz poezije Williama Blake-a The Marriage of Heaven and Hell, (\'If the doors of perception were cleansed everything would appear to man as it is, infinite\')._NEWLINE_Leta 66 je skupina igrala v LA klubu London Fog, a kmalu so bili tako dobri, da so postali \'the house band\' famoznega kluba Whisky a Go Go. Ker so bili zdaj \xc5\xbee prepoznavni je Morrison posku\xc5\xa1al najti zalo\xc5\xbebo. Opazila jih je zalo\xc5\xbeba Elektra Records in 18. avgusta so z Rothchild in Bruceom Botnickom podpisali pogodbo za ve\xc4\x8d kot uspe\xc5\xa1no partnerstvo. \xc5\xa0e istega meseca pa jih je klub Whishy a Go Go odpustil zaradi \xc5\xbealjive izvedbe skladbe "The End"._NEWLINE_Incident, zaradi katerega se jih je oprijel \'kontroverzni\' se nana\xc5\xa1a na Morrisonovo haluciniranje po zau\xc5\xbeitju LDS-ja, ko je hripavo deklamiral svojo verzijo gr\xc5\xa1ke drame o Ojdipu (Ojdip nevede ubije svoje o\xc4\x8deta in ima spolne odnose s svojo materjo).\n_START_SECTION_\nPrvi album\n_START_PARAGRAPH_\nThe Doors so svoj debitantni album snemali od 24 do 31 avgusta 1966 pri Sunset Sound Recording Studios. Imenovani so ga kar \'The Doors\', izdan pa je bil januarja 1967. Vsebuje ve\xc4\x8dino skladb, ki so jih imeli do takrat, tudi skoraj 12-minutno glasbeno dramo "The End"._NEWLINE_Novembra 1966, je Mark Abramson re\xc5\xbeiral promocijski film za vodilno skladbo "Break On Through (To the Other Side)". Posnetka pa nikdar niso uradno izdali._NEWLINE_Druga skladba, "Light My Fire", je bila prva napisana pesem Robbieja Kriegerja in je predstavljala za\xc4\x8detek uspeha famoznih The Doors.\n_START_SECTION_\nPrvi televizijski nastopi\n_START_PARAGRAPH_\nThe Doors se na televiziji pojavijo 25 avgusta \'67, ko so promovirali prej omenjeni posnetek "Light My Fire". Kakorkoli, niso se predstavili v \xc5\xbeivo. Band je na pla\xc5\xbei, predstavljajo skladbo, ki se sli\xc5\xa1i v odzadju. Glasbeni video ni dosegel komercialnega uspeha in nastop je bil bolj ali manj pozabljen. Tako je bilo dokler se niso septembra \'67 pojavili v \xc5\xa1ovu \'The Ed Sullivan Show\'- potem so si pridobili tudi televizijsko pozornost._NEWLINE_in vse to zaradi besede, besede, ki je Ed Sullivan Morrisonu ni nikoli odpustil. Prosili so jih namre\xc4\x8d, da bi besedo "higher" zamenjali z "better", saj se ne spodobi re\xc4\x8di "high" na nacionalni televiziji. Skupina se je sprva strinjala, a pesem vseeno izvedla v originalni razli\xc4\x8dici, bodisi ker nikoli niso nameravali ustre\xc4\x8di pro\xc5\xa1nji, bodisi ker je bil MOrrison \xc5\xbeiv\xc4\x8den in je pozabil narediti spremembo. Besni Ed Sullivan je preklical vseh \xc5\xa1est \xc5\xa1ovov, ki so bili na\xc4\x8drtovani, na kar pa je Morrison odgovoril: "Hey man, so what? We just did The Ed Sullivan Show."\n_START_SECTION_\nStrange Days\n_START_PARAGRAPH_\nThe Doors so nekaj tednov pre\xc5\xbeiveli v LA Sunset Studios, ko so snemali njihov drugi album, Strange Days, eksperimentajo\xc4\x8d z novo tehnologijo, ki jih je bila sedaj na voljo. Uspeh albuma Strange Days je bil povpre\xc4\x8den, dosegel je \xc5\xa1tevilko tri na the Billboard album lestvici, a se je  zaradi ve\xc4\x8d slabih skladb hitro umaknil. Refren od "People Are Strange" pa je bil navdih za ime dokumentarca o The Doors, (2010)- When You\'re Strange.\n_START_SECTION_\nIncident v New Hawnu\n_START_PARAGRAPH_\nThe Doors so 9. decembra 1967 koncert v  New Havenski Areni v New Havenu (Connecticut), ki se je z z Morrisonovo aretacijo lokalne policije kar na odru kon\xc4\x8dal nenadno._NEWLINE_Incidenti ki so vodili do njegove aretacije so \xc5\xa1e vedno nejasni, vendar naj bi bil, ko so policisti pri\xc5\xa1li, v zaodrju v kopalnici z obo\xc5\xbeevalko._NEWLINE_Na odru je Morrison nadaljeval z opolzkim govorjenjem, pojasnjujo\xc4\x8d ob\xc4\x8dinstvu, kaj se je zgodilo v zaodrju. Bil je aretiran in odvle\xc4\x8den z odra, pospremljen s hrupom. _NEWLINE_Peljali so ga na lokalno policijsko postajo, kjer so ga fotografirali vpisali zaradi nepristojosti in javnih opolzkosti.\n_START_SECTION_\nWaiting for the Sun\n_START_PARAGRAPH_\nPosnetki tretjega albuma aprila \'68 so bili uni\xc4\x8deni zaradi Morrisonove nara\xc5\xa1\xc4\x8dajo\xc4\x8de odvisnosti od alkohola in drog in zaradi tega, ker je producent Paul Rotchild zavrnil njegov "Celebration of the Lizard" ker naj ne bi bil dovolj komercialen. The Doors so odigrali serijo koncertov, ki so vodili do delirijev med ob\xc4\x8dinstvom in policijo, zlasti \xc5\xa1e 10. maja v Chicago Coliseumu._NEWLINE_Ker jim je za tretji albun zmanjkovalo repertoarja, so za\xc4\x8deli pisati nov material. "Waiting for the Sun" postane njihov prvi album, ki se je prebil na 1. mesto lestvic, pesem "Hello, I Love You"  pa njihiva druga in zadnja skladba na 1. mestu US lestvic._NEWLINE_\xc5\xa0kandal pa je nastal leta \'68, ob izidu "Hello, I Love You", saj naj bi bila skladba podobna uspe\xc5\xa1nici skupine The Kinks, ki so leta \'64 izdali skladbo "All Day and All of the Night". \xc4\x8clani The Kinks so se strinjali s kritikami; njihov kitarist Dave Davies je na koncertu med izvajanjem "All Day and All of the Night" sarkasti\xc4\x8dno dodal del\xc4\x8dke "Hello, I Love You", in s tem pokazal kaj si misli o vsem skupaj._NEWLINE_Kot je lahko vidno na dokumentarcu The Doors are Open (1968) je Morrison med koncertom svoj del vokalov te skladbe zani\xc4\x8dljivo prepustil Manzareku._NEWLINE_Mesec kasneje, ko se je hrup polegel, so The Doors odleteli v Veliko Britanijo, kjer so imeli prvi koncert izven Severne Amerike. Zdr\xc5\xbeali so naporno konfereco v ICA Gallery v Londonu in imeli koncerte v The Roundhouse Theatre-u. Rezultat potovanja je bila oddaja na programu Granada TV\'s The Doors Are Open, kasneje izdana tudi na videu. Skupaj s skupino Jefferson Airplane so igrali po Evropi, tudi v Amsterdamu, kjer se je Morrison zaradi prevelike vsebosti drog zru\xc5\xa1il na odru. _NEWLINE_Preden so novembra za\xc4\x8deli delati na novem, \xc4\x8detrtem albumu, so v Zdru\xc5\xbeenih Dr\xc5\xbeavah imeli \xc5\xa1e devet koncertov. Leto so kon\xc4\x8dali z novo uspe\xc5\xa1nico "Touch Me", (izdali so jo decembera \'68), ki je dosegla 3. mesto na US lestvici. Leto \'69 so za\xc4\x8deli z razprodanim koncertom 24. januarja na Madison Square Garden-u.\n_START_SECTION_\nThe Soft Parade\n_START_PARAGRAPH_\nThe Doors so svoj \xc4\x8detri album "The Soft Parade" izdali ulija \'69, vseboval pa je tudi pop obarvane dele in sekcije za rog. vodilna skladba "Touch Me" vsebuje tudi saksofon, ki ga igra Curtis Amy._NEWLINE_medtem ko so posku\xc5\xa1ali vzdr\xc5\xbeevati svoj prej\xc5\xa1nji zagon, si prizadevali raz\xc5\xa1iriti svoj zvok, albumu pridahnili eskperimentalnost, kritiki pa so napadli njihovo glasbeno celovitost. V biografiji Johna Densmorea Riders On The Storm so zapiski, da ima Morrison nekak\xc5\xa1no zadr\xc5\xbeanost do petja besedila pesmi "Tell All the People" Robbieja Kriegerja. Zaradi pijta je Morrison postal te\xc5\xbeaven in nezanesljiv in snemanja so prestavljali ve\xc4\x8d mesecev. Studijski stro\xc5\xa1ki so se kopi\xc4\x8dili in The Doors so pri\xc5\xa1li \xc5\xbee blizu razpada. Kljub vsemu pa je bil album neizmerno uspe\xc5\xa1en, postal je \xc4\x8detrti uspe\xc5\xa1ni alubum skupine.'